CELEX: 31993D0338
Language: el
Date: 1993-03-16 00:00:00
Title: 93/338/ΕΟΚ: Απόφαση της Επιτροπής της 16ης Μαρτίου 1993 που εγκρίνει το ισπανικό πρόγραμμα ενίσχυσης του γεωργικού εισοδήματος για τους κατόχους γεωργικών εκμεταλλεύσεων στην Εστρεμαδούρα (περιοχές Plasencia και Coria)

Avis juridique important

|

31993D0338

93/338/ΕΟΚ: Απόφαση της Επιτροπής της 16ης Μαρτίου 1993 που εγκρίνει το ισπανικό πρόγραμμα ενίσχυσης του γεωργικού εισοδήματος για τους κατόχους γεωργικών εκμεταλλεύσεων στην Εστρεμαδούρα (περιοχές Plasencia και Coria)  

Επίσημη Εφημερίδα αριθ. L 135 της 04/06/1993 σ. 0017 - 0017

ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Μαρτίου 1993 που εγκρίνει το ισπανικό πρόγραμμα ενίσχυσης του γεωργικού εισοδήματος για τους κατόχους γεωργικών εκμεταλλεύσεων στην Εστρεμαδούρα (περιοχές Plasencia και Coria)(93/338/ΕΟΚ)Η ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 768/89 του Συμβουλίου της 21ης Μαρτίου 1989 για τη θέσπιση καθεστώτος μεταβατικών ενισχύσεων του γεωργικού εισοδήματος (1), και ιδίως το άρθρο 7 παράγραφος 3,  τον κανονισμό (ΕΟΚ) αριθ. 3813/89 της Επιτροπής της 19ης Δεκεμβρίου 1989 για τον καθορισμό των λεπτομερειών εφαρμογής του καθεστώτος μεταβατικών ενισχύσεων του γεωργικού εισοδήματος (2), όπως τροποποιήθηκε από τον κανονισμό (ΕΟΚ) αριθ. 1110/91 (3), και  ιδίως το άρθρο 10 παράγραφος 3,  Εκτιμώντας:  ότι, στις 4 Φεβρουαρίου 1993, οι ισπανικές αρχές κοινοποίησαν στην Επιτροπή την πρόθεσή τους να καθιερώσουν ένα πρόγραμμα ενίσχυσης του γεωργικού εισοδήματος για τους κατόχους γεωργικών εκμεταλλεύσεων στην Εστρεμαδούρα (περιοχές Plasencia και Coria)-  ότι η Επιτροπή έλαβε εκ μέρους των ισπανικών αρχών συμπληρωματικές πληροφορίες σχετικές με αυτό το πρόγραμμα στις 5 Φεβρουαρίου 1993- ότι τα μέτρα που προβλέπονται από την παρούσα απόφαση είναι σύμφωνα με τις διατάξεις του κανονισμού (ΕΟΚ) αριθ. 768/89 και με τους όρους εφαρμογής τους, και ιδίως με τους στόχους που αναφέρονται στο άρθρο 1 παράγραφος 2 δεύτερο εδάφιο του  προαναφερθέντος κανονισμού- ότι, στις 22 Φεβρουαρίου 1993, έγινε διαβούλευση με την επιτροπή διαχείρισης ενισχύσεων του γεωργικού εισοδήματος για τα προβλεπόμενα στην παρούσα απόφαση μέτρα- ότι, στις 23 Φεβρουαρίου 1993, έγινε διαβούλευση με την επιτροπή του ΕΓΤΠΕ για τα μέγιστα ποσά που θα μπορούσαν να επιβαρύνουν ετησίως τον κοινοτικό προϋπολογισμό από την έγκριση αυτού του προγράμματος,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η Επιτροπή εγκρίνει με την παρούσα απόφαση το πρόγραμμα ενίσχυσης του γεωργικού εισοδήματος για τους κατόχους γεωργικών εκμεταλλεύσεων στην Εστρεμαδούρα (περιοχές Plasencia και Coria) που της κοινοποιήθηκε από τις ισπανικές αρχές στις 4  Φεβρουαρίου 1993.  Άρθρο 2  Τα μέγιστα ποσά που θα μπορούσαν να επιβαρύνουν ετησίως τον κοινοτικό προϋπολογισμό από την απόφαση αυτή είναι τα ακόλουθα:   /* ΠΙΝΑΚΕΣ: δείτε Ε.Ε. */  Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 16 Μαρτίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 84 της 29. 3. 1989, σ. 8.  (2) ΕΕ αριθ. L 371 της 20. 12. 1989, σ. 17.  (3) ΕΕ αριθ. L 110 της 1. 5. 1991, σ. 72.